**Plán Komunitného centra**

**Obce Zámutov**

V zmysle Prílohy č. 2 k zákonu č. 448/2008 Z. z. Štandardy kvality poskytovanej sociálnej služby[[1]](#footnote-1) a Modelu komunitnej práce v komunitných centrách schváleného MPSVR SR.

Ulica: Zámutov č. 41

Obec Zámutov

**Spracovali:**

Odborný manažér KC: Mgr. Eva Vasiľová

Komunitný pracovník KC: Miriam Petrová

Pracovník KC: Terézia Holubová

Apríl 2024

Obsah

[1 História lokality 3](#_Toc141785354)

[2 Mapovanie potrieb 4](#_Toc141785355)

[3 Výsledky Mapovania potrieb 5](#_Toc141785356)

[3.1 Demografia 5](#_Toc141785357)

[3.2 Fyzická infraštruktúra 6](#_Toc141785358)

[3.3 Inštitúcie: 8](#_Toc141785359)

[3.4 Neformálna sociálna štruktúra: 8](#_Toc141785360)

[3.5 Informácie o životnom štýle: 8](#_Toc141785361)

[3.6 Potreby, problémy, sny 9](#_Toc141785362)

[3.7 Ciele a úlohy KC/NDC/NSSDR 9](#_Toc141785363)

[4 Akčný plán 10](#_Toc141785364)

[4.1. Monitorovanie plnenia cieľov 11](#_Toc141785365)

[5 Záver 11](#_Toc141785366)

[6 Použitá literatúra 11](#_Toc141785367)

# 1 História lokality

Prvá písomná zmienka o obci Zámutov pochádza z roku 1402. Obec Zámutov sa nachádza na východnom úpätí Slanského pohoria v nadmorskej výške od 250 až do 1092 m, na rozhraní Zemplína a Šariša, v okrese Vranov nad Topľou. V roku 1493 je v obci evidovaných 26 usadlostí, počet obyvateľov v obci postupne rástol v roku 1869 žilo v obci 1035 obyvateľov, najväčší nárast obyvateľstva je zaznamenaný od roku 1970 do roku 1991. V roku 1994 v obci evidovali 552 domov a 2476 obyvateľov.

Prvý príslušník rómskej národnosti sa v Zámutove objavil pred prvou svetovou vojnou, predpokladá sa však, že Rómovia v obci žili už v stredoveku a zaoberali sa predovšetkým kováčstvom. Počas sedliackeho roľníckeho povstania v roku 1831 bol medzi odsúdenými a popravenými aj zámutovský Cigán Pešta. Rómovia sa usídlili v osade na juhovýchode dediny, v ktorej väčšia časť obyvateľstva býva aj dnes. V súčasnosti niektorí rómsky občania kúpili staršie domy a bývajú aj v obci. V súčasnosti má obec 3361 obyvateľov z toho je 1828 Rómov.

V obci Zámutov od 01.08.2017 bolo zriadené Komunitné centrum, ktoré poskytuje svoje služby v rámci realizácie projektu Komunitné služby v mestách a obciach s prítomnosťou MRK I. a II. Fáza financovaným z Úradu splnomocnenca vlády pre rómske komunity . Na začiatku sa odborná činnosť vykonávala v náhradných priestoroch strediska osobnej hygieny priamo v komunite MRK, zároveň však prebiehala rekonštrukcia budovy bývalej základnej školy na komunitné centrum. Finančné prostriedky na obnovu a vybavenie budovy boli čerpane z operačného programu Ľudské zdroje. V roku 2019 bola rekonštrukcia komunitného centra dokončená a skolaudovaná v marci 2019 sa komunitné centrum presťahovalo do nových priestorov. Budova sa nachádza v dolnej časti obce asi 300 metrov od komunity. Aktivity a odborná činnosť sa poskytuje v priestoroch a areály KC, SOH, ale taktiež v blízkom okolí obce a niekedy aj mimo obce.

Prevádzkovateľom komunitného centra je Obec Zámutov. Komunitné centrum sa nachádza v budove bývalej základne školy, Zámutov 41, 094 15 Zámutov.

V súčasnosti zabezpečujú chod komunitného centra 3 zamestnanci:

* odborný pracovník garant
* odborný pracovník
* asistent odborného pracovníka

Vízia komunitného centra je prepojenie aktivít obyvateľov majority s obyvateľmi minority, byť tu pre všetkých obyvateľov obce. Reflektovať na potreby obce a požiadavky prijímateľov sociálnych služieb. Byť ku každému príjemný, zhovievavý, ústretový, aby sa prijímatelia sociálnej služby radi vracali do komunitného centra. Spolupracovať nie len s jednotlivcom a rodinou a s celou komunitnou na ich snoch, požiadavkách a tým zlepšovať nie len život MRK, ale život celej obce. Taktiež rozvíjať svoju spoluprácu so všetkým inštitúciami, organizáciami v obci, ale aj mimo obce.

Poslaním komunitného centra je poskytovať komplexné sociálne a komunitné služby bez rezidencie a prispieť k sociálnemu začleňovaniu osôb sociálne vylúčených na individuálnej, ako aj na lokálnej úrovni.

Prostredníctvom komplexných sociálnych a komunitných služieb prispievať k sociálnemu začleňovaniu všetkých obyvateľov, vrátane marginalizovaných rómskych komunít a tým vytvárať priestor pre vzájomnú interakciu a spoločné aktivity. Na individuálnej, ale i komunitnej úrovni hľadať vhodné formy a programy na riešenie sociálnych problémov a integrácie. Komunitné centrum je strešnou inštitúciou, v ktorej sa poskytujú sociálne a vzdelávacie služby všetkým občanom, realizujú sa programy zamerané na podporu zamestnanosti, programy komunitného rozvoja a voľnočasové aktivity.

**Komunitné centrum chce svojimi aktivitami, svojou činnosťou dosiahnuť naplnenie nasledovných cieľov:**

* vykonávať prevenciu sociálno-patologických javov,
* podporovať záujmovú činnosť a zmysluplné trávenie voľného času,
* podporovať vzdelávanie deti a mládeže, motivovať hlavne rodičov, aby deti ukončili základné vzdelávanie a pokračovať v ďalšom štúdiu na strednej škole,
* podporovať vzdelávanie a zvyšovanie kvalifikácie dospelých realizáciou vzdelávacích a tréningových programov zameraných na jednotlivcov a skupiny,
* zlepšovať sociálnu situáciu jednotlivcov, rodín a vylúčených spoločenstiev,
* sprostredkovať kontakty so širším prostredím, podporovať začleňovanie do existujúcich sociálnych sieti, štruktúr, služieb a inštitúcií,
* podporovať a rozvíjať spoluprácu a efektívnu koordináciu činnosti subjektov, ktoré zasahujú do situácie sociálne vylúčených osôb (obec, vzdelávacie, inštitúcie, poskytovatelia sociálnych služieb a služieb zamestnanosti, poskytovatelia zdravotnej starostlivosti),
* zvyšovať finančnú gramotnosť a mieru finančnej inklúzie,
* podporovať a zlepšovať iniciatívy obyvateľov vylúčených lokalít v oblasti zdravého a čistého životného prostredia,
* podporovať iniciatívy obyvateľov v oblasti bývania, pomoc pri zlepšovaní prístupu obyvateľov k bývaniu a posilnenie zodpovednosti jednotlivých členov za svoje bývanie,
* podporovať a pomáhať pri zlepšovaní prístupu obyvateľov k finančným prostriedkom umožňujúcim zvyšovanie vzdelania, skvalitňovanie bývanie a získanie práce,
* pomáhať pri zlepšovaní prístupu cieľových skupín k právnej pomoci,
* poskytovať služby podpory pre zvyšovanie zamestnateľnosti a zamestnanosti, vrátanie poradenstva v oblasti zamestnanosti,
* podporovať osobnostný, etický a duchovný rozvoj, budovanie vnútornej motivácie.

# 2 Mapovanie potrieb

Mapovanie potrieb obyvateľov MRK prebiehalo od polovice januára do konca marca vo viacerých lokalitách nakoľko obec Zámutov je veľká tak ju bolo potrebné rozdeliť. Mapovanie potrieb sa uskutočnilo prostredníctvom polo štruktúrovaného rozhovoru, okrúhle stoly a fókusových skupín. Polo štruktúrovane rozhovory boli realizovane v prirodzenom prostredí prijímateľov, kde sme sa snažili zistiť základné údaje týkajúce sa ich života v obci. Ale taktiež ako si predstavujú spoluprácu medzi nimi a komunitným centrom. Hlavné problémy, ktoré komunitu trápia sem sa snažili mapovať prostredníctvom okrúhleho stola a fókusových skupín. Všetkých zúčastnených na okrúhlom stole bolo 45 ľudí. Odzneli tú rôzne námety, nápady na realizáciu skôr skupinových alebo individuálnych aktivít na ktorých sa niektorý zhodli a iný zase nesúhlasili. Na realizácie fókusových skupinách sa zúčastnilo 21 ľudí, kde sme sa už spoločné snažili hľadať riešenia pomenovaných problémov.

# 3 Výsledky Mapovania potrieb

**Za ciele sme si stanovili nasledujúce aktivity:**

**Klub pre deti s matkami** – budovať hlbšie vzťahy medzi rodičom a dieťaťom ako spoločne strávený čas pri hre, ale taktiež budovať vzájomne vzťahy medzi rodičmi navzájom a v neposlednom rade si vymieňať vzájomné skúseností.

**Preventívne a záujmové aktivity pre nezamestnaných a seniorov** – zapájať ich do bežného a spoločenského života, aby nemali pocit zbytočnosti.

**Separovanie odpadu** – v spolupráci s obcou vybudovať viac záchytných kioskov na triedenie odpadu pre domácností, ktoré nemajú jeho možnosť uloženia.

**Motivácia k štúdiu a rekvalifikačným kurzom** – rozhovory s rodičmi, mládežou a dospelými na zvyšovaní úrovne vzdelania a tým možnosti lepšieho zamestnania.

**Vybudovanie ihriska pre deti a mládež** – ako tráviť čas aktívne vonku na čerstvom vzduchu nie vo virtuálnom svete.

**Podpora sociálnej inklúzie** – zapájanie do diania v obci.

**Zníženie nezamestnanosti** – pomoc pri hľadaní pracovných ponúk, spolupráca s pracovnými agentúrami.

## 3.1 Demografia

Na základe SODB k 01.01.2021 v našej obci žilo 3290 obyvateľov z toho 1168 rómskej národnosti. V priemere 4 rokov 2019 - 2022 sa ročne narodilo 55 detí z toho 39 Rómov. V súčasnosti má obec Zámutov 3361 obyvateľov z toho je 1828 Rómov.

Veková štruktúra občanov obce:

* 0 – 16 rokov 362 z toho 258 Rómov
* 7 – 16 rokov 558 z toho 359 Rómov
* 17 – 25 rokov 443 z toho 303 Rómov
* 26 – 64 rokov 1628 z toho 852 Rómov
* 65 rokov a viac 370 z toho 57 Rómov

Na základe výsledkov sčítania obyvateľov, domov a bytov v roku 2021 bola v obci približne 50% miera nezamestnanosti. Najväčším problémom, prečo sa ľudia nevedia zamestnať je nedostatok pracovných ponúk v našom regióne, nedostatok firiem, ktoré by prácu ponúkali.

Celkovo v obci prevláda základné vzdelanie 1282, nasleduje stredoškolské vzdelanie 1145 a vysokoškolské vzdelanie má 194 občanov obce.

Zdravotný stav populácie je dobrý. Naša obec – teda komunita má zabezpečenú zdravotnú starostlivosť. Všeobecný lekár pre dospelých je k dispozícii 2x týždenne. Lekáreň v obci nie je, avšak je zabezpečená donáška liekov. Jedným z nedostatkov v zdravotnej starostlivosti je absencia detského lekára – pediatra a taktiež zubára. Za týmito službami musia občania dochádzať 12-15 km.

Rómovia z obce odchádzajú v malom počte, väčšina mladých ostáva v obci aj so svojimi partnermi a chce si budovať vlastné domy. Pokiaľ niekto odchádza, tak je to za prácou, ale v pravidelných intervaloch sa vracajú domov k svojím rodinám a do svojich domovov.

Cieľovými skupinami KC Zámutov sú:

* obyvatelia marginalizovaných rómskych komunít,
* deti, mládež a dospelí,
* obyvatelia obce v rámci komunitného rozvoja,
* osamelé matky s deťmi, ktoré sú vylúčené príp. ohrozené sociálnym vylúčením alebo marginalizované,
* osoby s nízkymi príjmami,
* dlhodobo nezamestnané osoby,
* nezamestnané osoby bez vzdelania,
* osoby dlhodobo odkázané na dávky štátneho systému sociálne pomoci,
* seniori,
* viacpočetné rodiny,
* a iné.

## 3.2 Fyzická infraštruktúra



Mapa lokality/ komunity.

**Zamestnávateľa v obci:**

* Agrokondor, s.r.o.
* Obec Zámutov
* Základná škola
* LESY SR š. p.
* COOP Jednota
* Penzión Opál
* GERION senior centrum, n.o.
* VAMAS
* Pekáreň Mižovová
* Ľubomír Feri
* Štefan Tomáš
* Pavol Sameľ
* Ján Bilý

**Zamestnávatelia v okolí:**

* Linora Hencovce, s.r.o.
* Bukóza Holding, a.s.
* Connect Giraltovce
* Oldrati Humenné
* Elektroconnect s.r.o.
* Garrett Motion Slovakia s.r.o.
* LPH Vranov nad Topľou, s.r.o
* Unimont- VMS, s.r.o.
* Iwin, s.r.o. – personálna agentúra

Niektorí obyvatelia obce využívajú rôzne možnosti vycestovania za prácou do  zahraničia, ide prevažné o Českú republiku, Holandsko, Nemecko.

Väčšina rómskych obyvateľov žije v segregovanej časti na začiatku obce, ale niekoľko desiatok rómskych rodín býva aj priamo v obci. Žijú vo vlastných rodinných domoch, ktorých sú vlastníkmi a 36 rodín v nájomných bytoch nižšieho štandardu. Rodinné domy sú murované, sú vybavené elektrickou energiou, plynom alebo kúrením na tuhé palivo. Prevažne ide domy s dvoma izbami a kuchyňou, ale asi 1/3 sú poschodové dvojgeneračné domy. Možnosť napojenia na verejný vodovod, verejnú kanalizáciu je 90%. V súčasnosti sa pripravuje areál na individuálnu bytovú výstavbu 20 rodinných domov a 3 x bytový dom 12 BJ bežného štandardu.

Každý z obyvateľov obce má možnosť zakúpenia smetnej nádoby na tuhý komunálny odpad. Zber TKO prebieha raz za dva týždne. V niektorých častiach MRK sú umiestnene veľkokapacitné kontajnery, ktoré sa vyvážajú podľa potreby, ale minimálne 2 krát za mesiac. Separácia odpadu je zabezpečená do vriec, ktoré obec zabezpečuje do každej domácnosti, priamo v MRK je umiestených niekoľko kioskov pre tých, ktorí nemajú priestor skladovať separovaný odpad doma. Obyvatelia obce majú k dispozícii aj zberný dvor.

Značná časť obyvateľstva MRK využíva dopravu vlastnými dopravnými prostriedkami a pokiaľ niekto takúto možnosť nemá, tak do obce v pravidelných intervaloch premáva autobusová doprava.

## 3.3 Inštitúcie:

* Obecný úrad
* Základná škola
* Materská škola č. 301
* Materská škola č. 388
* Slovenská pošta
* Lesná správa, LESY SR š. p.
* Všeobecný lekár pre dospelých
* Kultúrny dom
* Komunitné centrum
* Terénna sociálna práca
* Asistentka podpory zdravia
* DSS GERION senior centrum, n.o
* Gréckokatolícky, rímskokatolícky a evanjelický kostol
* Penzión Opál
* Bistro Kondor
* Biliková chata
* Pneuservis
* Pekáreň
* 5 predajne rozličného tovaru, z toho 2 predajne sa nachádzajú priamo v MRK
* Multifunkčné ihrisko, futbalové ihrisko, detské ihrisko
* Futbalový klub
* Ženská spevácka skupina komanička
* DFsk Zamutovčan
* Hudobné skupiny

## 3.4 Neformálna sociálna štruktúra:

Susedské vzťahy sú relatívne dobré bez väčších problémov a komplikácií. Väčšia časť obyvateľstva je v príbuzenskom vzťahu. Skupiny sa stretávajú vo svojich domovoch a niektorí využívajú aj podniky v obci. V komunite nie je žiadaná prirodzená autorita, nachádzajú sa len autority v rámci rodinných vzťahoch.

## 3.5 Informácie o životnom štýle:

Potenciál a kvalita života ľudí v komunite je na strednej úrovni. Tým, že ľudia vidia, že sú aj iné možnosti žita, tak aj oni majú svoje sny a priania ich napĺňať a meniť. V každej lokalite nájdeme rôzne tipy ľudí a rôzne typy osobností, tak aj v tejto komunite sú ľudia, ktorí chcú svoje životy zmeniť a niečo dokázať a tým si zabezpečiť lepšiu budúcnosť, ale sú aj takí, ktorým stačí to, čo im ponúka štát - sociálne dávky, z ktorých je v dnešnej dobe ťažké zabezpečiť dôstojný rodinný život pre svoje rodiny. Často niektorým chýbajú sny o zmene svojho života, že môžu žiť lepšie ako ich rodičia, či starí rodičia.

## 3.6 Potreby, problémy, sny

**Preventívne a záujmové aktivity pre majoritu a minoritu** – zapájať do bežného a spoločenského života, vzájomné sa prepájať a motivovať.

**Separovanie odpadu** – v spolupráci s obcou vybudovať viac záchytných kioskov na triedenie odpadu pre domácnosti, ktoré nemajú možnosť uloženia. Učiť ľudí ako správne separovať a zbytočné nevyhľadávať hlavne elektricky odpad.

**Motivácia k štúdiu a rekvalifikačným kurzom** – rozhovory s rodičmi, mládežou a dospelými na zvyšovaní úrovne vzdelania a tým možnosti lepšieho zamestnania.



## 3.7 Ciele a úlohy komunitného centra

**Na základe mapovania potrieb komunity sme si stanovili tieto ciele:**

**1. Motivácia k štúdiu a rekvalifikačným kurzom**

- zvyšovanie záujmu o štúdium na stredných školách

- zvyšovanie záujmu dospelých o rekvalifikačné kurzy

- uplatňovanie na trhu práce

**2. Preventívne a záujmove aktivity pre majoritu a minoritou**

- rozvíjať vzájomnú spoluprácu medzi majoritou a minoritou

- učiť sa rešpektovať jeden druhého

- učiť sa novým zručnostiam a poznatkom

**3. Vybudovanie ihriska pre deti a mládež**

- aktívne trávenie voľného času počas celého roku

- eliminácia vandalizmu, mobilných zariadení a internetu

- zlepšovanie životného štýlu

# 4 Akčný plán

|  |  |  |  |  |  |  |
| --- | --- | --- | --- | --- | --- | --- |
| Potreba/ Problém | Cieľ | Úlohy | Aktivity KC | Partneri/  Zodpovednosť | Zdroje | Čas |
| Vytvorenie miesta na separáciu odpadu | Motivovať a učiť ľudí, k správnej separáciu odpadu.  Takýmto spôsobom znížiť poplatok za odpad a ušetriť finančné prostriedky. | Priestor na vybudovanie stojiska. | * Hľadanie vhodných pozemkov na realizáciu stojiska. | Komunitná rada, KC | Žiadne | Máj 2024 |
| Komunikácia s obcou | * Predstavenie vyzie obecnému úradu a starostke * Prezentácie vyzie obecnému zastupiteľstvu | Komunitná rada, KC | Žiadne | Jún 2024 |
| Vybudovanie stojísk | * Vymeranie priestorov * Vyber správneho materiálu na vybudovanie * Realizácia zberných miest | Obec, Komunitná rada, KC, Dobrovoľníci, MOPS | Obec | Júl/Október  2024 |
| Poskytnutie informácii | * Zostavenie plagátu * Doručenie plagátov do domácnosti * Vystreľovanie významu separácie | KC, Komunitná rada, Dobrovoľníci, MOPS | Obec | Júl/Október  2024 |
|  |  |  |  |  |

## 

## 4.1. Monitorovanie plnenia cieľov[[2]](#footnote-2)

Na monitorovanie plnenia cieľov sme si zvolili dve cesty:

**Kvalitatívnu** – napĺňanie cieľov bude prebiehať prostredníctvom rozhovorov v teréne a priamo v KC, ako aj počas  sedení so zainteresovanými osobami, s obyvateľmi komunity, obcou a inými spolupracujúcimi organizáciami.

**Kvantitatívnu**

* počet účastníkov na aktivít,
* stretnutie zo zástupcami obce,
* počet zorganizovaných aktivít,
* pravidelnosť stretnutia komunitnej rady
* vybudovanie stojísk
* zvýšenie rekvalifikačných zručnosti pomocou kurzov .

Monitorovanie bude prebiehať priebežne a tiež na konci projektu. Úspešnosť realizácie budú hodnotiť v prvom rade komunitná rada, samotní účastníci aktivít, ale taktiež celá komunita. V neposlednom rade to budú zamestnanci KC, ktorí sa podieľajú na riešení všetkých problémov. Hodnotenie využijeme hlavne na to, aby sme zistili, či boli úlohy splnené, aký cieľ zostal nesplnený, akým smerom sa majú potreby a aktivity KC uberať v nasledujúcom projektovom období.

# 5 Záver

Prostredníctvom komunitného centa sa realizuje komplexná odborná práca v komunite a práca s komunitou. Skutočný význam komunitného centra pritom nespočíva v jeho priestoroch, ale v jeho činnostiach, ktoré sa môžu realizovať na rôznych miestach. Sociálna služba komunitného centra je poskytovaná ambulantnou formou, ktorá sa poskytuje priamo v komunitnom centre alebo terénnou formou priamo v prirodzenom prostredí užívateľa.

Ponúka im podnety vyplývajúce z individuálnych potrieb občanov obce so snahou podporovať u nich chuť vzdelávať sa, podporiť sebarealizáciu, nájsť spôsob spolupráce rómskeho aj nerómskeho obyvateľstva obce. Komunitné centrum je otvorené pre všetkých nielen na poskytovanie aktivít, poradenstva, ale aj ich nápadov na ďalšie fungovanie komunitného centra.

# 6 Použitá literatúra

[www.zamutov.sk](http://www.zamutov.sk)

<https://www.scitanie.sk/>

<https://www.romovia.vlada.gov.sk/atlas-romskych-komunit/atlas-romskych-komunit-2019/?csrt=8365405059581356900>

1. [Štandardy kvality komunitných centier](https://www.ia.gov.sk/wp-content/uploads/2022/08/Standardy-kvality-KC-B5-2022-preview.pdf?csrt=308789917578905519), [Štandardy kvality nízkoprahových denných centier](https://www.ia.gov.sk/wp-content/uploads/2022/08/Standardy-kvality-NDC-B5-2022-preview.pdf?csrt=308789917578905519),

   [Štandardy kvality nízkoprahových sociálnych služieb pre deti a rodinu](https://www.ia.gov.sk/wp-content/uploads/2022/08/Standardy-kvality-NDC-B5-2022-preview.pdf?csrt=308789917578905519) [↑](#footnote-ref-1)
2. Pozri Model komunitnej práce v komunitných centrách – kapitolu Plán komunitného centra: https://ia.gov.sk/wp-content/uploads/2022/08/MODEL-KOMUNITNEJ-PRACE-2020\_finalna-verzia.pdf?csrt=2850823720101548466 [↑](#footnote-ref-2)